
Gran participació al Concurs Sentits en 2 minuts 

El programa L'altra ràdio a l'escola amb la col·laboració del Departament d'Educació de la Generalitat i Podcatalà han rebut més d’un centenar de treballs, de 28 centres educatius, en  la primera edició del concurs Sentits en 2 minuts, l'objectiu del qual era fomentar la creativitat i l'originalitat del llenguatge radiofònic entre els petits i joves.  La convocatòria demanava una peça radiofònica original, de dos minuts, amb els sentits com a temàtica.
S’han rebut 127 treballs, procedents de 22 localitats catalanes. Han participat 29 centres educatius: 17 d’educació infantil i primària i 13 d’educació secundària –un centre ha presentat treballs a les dues categories. En la categoria lliure, reservades a les persones individuals que hi han volgut participar, s’hi han presentat 8 peces. En la d’educació infantil i primària, 65, i en la de secundària, 54 peces.
Totes les creacions presentades es poden escoltar a la pàgina web www.xtec.cat/sentitsen2minuts.  Una tria de les peces presentades s’emetrà dins del programa L’altra ràdio a l’escola, de Ràdio 4, els mesos de març i abril de 2009. Els oïents podran  votar pels podcasts presentats al web www.podcatala.org fins el dia 26 d’abril de 2009.

El jurat, que concedirà tres premis per a cada categoria, està format per vuit reconeguts professionals relacionats amb el món de la ràdio, Internet i l'ensenyament: Pilar Sampietro, cap de programes de Ràdio 4; Pepa Fernández, directora i presentadora del programa “No es un día cualquiera”, de Radio Nacional d’España -Premi Ondas 2008; Joan Arenyes i Mariola Dinarés, directors i presentadors dels programes de Ràdio 4 “Què està passant?” i “Catalunya Express”;  Pitu Martínez. Responsable de projectes col.laboratius del Departament d'Educació; Iñaki Arregui, tècnic del CRP de Les Corts; Anna Pérez, mestra del CEIP Drassanes i Ana Romero, creadora del portal Podcatalà.

La primera setmana del mes de maig de 2009, el jurat farà públic el seu

veredicte que difondrà des de les pàgines web de la convocatòria

(www.podcatala.org, www.xtec.cat/sentitsen2minuts i www.altraradio.cat) i en l’edició del 9 i 10 de maig de 2009 del programa “L’altra ràdio a l’escola”, de

Ràdio 4. Aquest programa especial de lliurament de premis es farà cara al públic al Caixafòrum de la ciutat de Barcelona.
Els participants de la comunitat educativa catalana han estat els següents.
Categoria infantil i primària: 65 participants, de 17 centres
CEIP Antoni Brusi, Barcelona, 4
CEIP Can Déu, Sabadell 2
CEIP Can Parera, Montornès del Vallès,  3

CEIP Drassanes,  Barcelona, 1

CEIP El Despujol,  Les Masies de Voltregà,  4

CEIP Emilli Juncadella, Barcelona,  7

CEIP Font del Roure, Masquefa, 1

CEIP Guillem de Montgrí, Torroella de Montgrí, 1

CEIP Itaca, Badalona, 1

CEIP L'Estació , Sant Feliu de Guíxols, 1  

CEIP Labandària,  Sant Andreu de Llavaneres,  1

CEIP Les Pinediques, Taradell, 1

Col·legi Maristes Montserrat, Lleida, 1

CEIP Montbaig,  Sant Boi de Llobregat, 1

CEIP Rosella,  Viladecavalls, 1  

CEIP Sant Domènec, Santa Margarida i els Monjos, 1

CEPSA Oriol Martorell,  Barcelona,  34
ESO i Batxillerat: 54 participants, de 13 centres
Escola Vedruna-Tona,  Tona,  6

IES Argentona, Argentona, 2  
IES Barri Besòs, Barcelona, 1
IES Canigó, Almacelles, 1
Escola El Cim, Terrassa,  7
IES Gabriel Ferrater i Soler, Reus,  8
IES Júlia Minguell, Badalona, 10

IES  La Segarra, Cervera,  1
IES Lope de Vega, L'Hospitalet de Llobregat,  2
IES Mercè Rodoreda,  L'Hospitalet de Llobregat, 1
Institució Montserrat,  Barcelona, 4
CEPSA Oriol Martorell,  Barcelona, 1
IES Rafael Campalans, Anglès,  10
Els centres que han enviat més participacions han estat: el CEPSA Oriol Martorell,  Barcelona,  amb 35; l’IES Júlia Minguell, Badalona, 10; l’IES Rafael Campalans, Anglès,  10; l’IES Gabriel Ferrater i Soler, Reus,  8; l’Escola El Cim, Terrassa,  7; el CEIP Emilli Juncadella, Barcelona,  7, i l’Escola Vedruna-Tona, Tona,  amb 6.
Les 22 localitats des de les quals s’han rebut participacions són: Almacelles,  Anglès, Argentona, Badalona, Barcelona, Cervera, L'Hospitalet de Llobregat, Les Masies de Voltregà, Lleida, Masquefa,  Montornès del Vallès, Reus,  Sabadell, Sant Andreu de Llavaneres, Sant Boi de Llobregat,  Sant Feliu de Guíxols, Santa Margarida i els Monjos, Taradell, Terrassa, Tona, Torroella de Montgrí i Viladecavalls.

